নামজাদা তারকার সমাবেশ, নাচা-গানা, প্রণয়তাড়িত কুস্তি আর শেষমেশ একটা ত্রাহি রব ক্লাইম্যাক্স। অর্থাৎ বলিউড ফরমুলা বলতে আপনি-আমি যা বুঝি। অভিষেক শর্মার নতুন ছবি ‘পরমাণু: দ্য স্টোরি অফ পোখরান’ এই বলিউড মশালা’র ধারণাকেই চ্যালেঞ্জ করছে। বরং ‘হকিকত’ (১৯৬৪), ‘হামসায়া’ (১৯৬৮), ‘প্রেম পূজারী’ (১৯৭০), ‘ললকার’ (১৯৭২) থেকে জাতীয়তাবাদী হিন্দি ছবির যে যাত্রা শুরু, তার শেষতম মাইলফলক অভিষেক শর্মার ছবি ‘পরমাণু- দ্য স্টোরি অফ পোখরান’।

এই বিষয়ে অন্যান্য খবর

কীসের দাবিতে পথে নামছেন জন! দেশের যুবসমাজকে নতুন বার্তা নায়কের
তারকারা এমন হন! জনের সঙ্গে দিন কাটানো মানে ঝড়ের অভিজ্ঞতা 
প্রথম পাতা বিনোদন ‘পরমাণু’ নিয়ে টুইট করলেন জনের ‘দোস্তানা’ জুড়িদার, জবাবে কী বললেন জন
এগিয়ে আসছে বিশ্বকাপ, জনের ফেভারিট কে! টেনে আনলেন ইস্ট-মোহনকেও


১৯৯৮ সালে পোখরানের পরীক্ষামূলক পরমাণু বোমা বিস্ফোরণের ঘটনা সকলেরই জানা। প্রাক্তন রাষ্ট্রপতি এ পি জে আবদুল কালাম, রাজাগোপাল চিদাম্বরম, রাজা রমণ ও অন্যান্যদের সার্বিক প্রচেষ্টায় ‘অপারেশন শক্তি’ নামের পাঁচটি বিস্ফোরণে ভারতের সেই সাফল্য রাতারাতি ভারত রাষ্ট্রের সঙ্গে প্রতিবেশী দেশগুলির সম্পর্কের রসায়ন বদলে দেয়। ভারত অন্যতম পরমাণু শক্তিধর দেশ হিসেবে নিজেকে বিশ্বের দরবারে তুলে ধরে। ‘পরমাণু: দ্য স্টোরি অফ পোখরান’ ছবিটি এই ঘটনারই রুদ্ধশ্বাস সিনে-নির্মাণ। 

পরমাণু- দ্য স্টোরি অফ পোখরান ছবিতে বোমান  ইরানি।  ছবি  সৌজন্য: জেএ  এন্টারটেনমেন্ট
ছবির মূল চরিত্র, আসওয়াত রায়না একজন আইআইটি-ফেরত ইঞ্জিনিয়র। পিতৃসূত্রে পাওয়া দেশপ্রেমে সে আইএএস জয়েন করে। ভারত সরকারের উচ্চ পর্যায়ের সামরিক মিটিংয়ে সে প্রতিবেশী দেশগুলির সাঁড়াশি আক্রমণের মুখে নতি স্বীকার না করে পরীক্ষামূলক পারমাণবিক বোমা বিস্ফোরণের পরামর্শ দেয়। তার পরামর্শটিকে বাস্তবায়িত করতে পারেনি তদানীন্তন সরকার। বিনিময়ে জোটে উপেক্ষা, ভর্ৎসনা, সাসপেনশন। দীর্ঘ দিনের অবসাদের ঋতু কাটিয়ে, ভোট-দেবতার কল্যাণে বাজপেয়ী সরকার ক্ষমতায় এলে সামরিক মন্ত্রী তাকে আরেকটা সুযোগ দেয়। 
তবে, পারমাণবিক বোমা উৎক্ষেপণের মতো ঘটনা একার কাঁধে জোয়াল তুলে সামাল দেওয়া সম্ভব নয়। দরকার যথাসম্ভব গোপনীয়তা রক্ষা করে একটা দল গঠন করা। আসওয়াতকে সাহায্য করতে এগিয়ে আসে পাঁচজন পারঙ্গম। তৈরি হয় পঞ্চপাণ্ডবের দল। রথের রশি থাকে কৃষ্ণ তথা আসওয়াত রায়নার হাতে। প্রাকৃতিক দুর্যোগ, আমেরিকান স্যাটেলাইটের কড়া নজরদারি, সর্বোপরি পাকিস্তানি ও আমেরিকান গুপ্তচর বাহিনীর পাতা ফাঁদ কেটে কি এই দলটি সফল বিস্ফোরণ ঘটাতে পারবে? এই প্রশ্ন থেকে তৈরি হ‌‌‌ওয়া টেনশন গোটা ন্যারেটিভটিকে ধরে রেখেছে।

ছবির  একটি দৃশ্যে জন  আব্রাহাম ও ডায়ানা পেন্টি।  ছবি  সৌজন্য: জেএ  এন্টারটেনমেন্ট।
আসওয়াত রায়নার ভূমিকায় জন আব্রাহাম, সামরিক অফিসারের ভূমিকায় বোমান ইরানি এবং গোয়েন্দা অফিসার অম্বালিকার ভূমিকায় ডায়ানা পেন্টি— এই তিনজনের অভিনয় এই ছবির তিন প্রধান স্তম্ভ। এর সঙ্গে রয়েছে পরিচালকের মাস্টারস্ট্রোক। সিজিআই আর পুরোনো স্টক ভিডিওর ব্যবহারে কিস্তিমাত করেছেন অভিষেক। নব্বই দশককে ধরতে অভিষেক টুল হিসেবে ব্যবহার করে সাদা-কালো টিভি, মাধুরী দীক্ষিত, এসটিডি বুথের মতো নব্বইয়ের জোরালো প্রতীকগুলি।
‘তেরে বিন লাদেন’-এর (২০১০) মতো ছবি বেরিয়েছে অভিষেক শর্মার ঝুলি থেকে। কমেডি মেকিংয়ে তাঁর মুনশিয়ানা প্রশ্নাতীত। এই ছবিতেও তাঁর ব্যত্যয় হয়নি। ছোট ছোট কমিক রিলিফ রূদ্ধশ্বাস উত্তেজনার মধ্যে ছবিটিকে অন্য মাত্রা দিয়েছে। 
 
ছবির সম্পাদনা ছিমছাম। বাড়তি প্রাপ্তি কালার কারেকশন। প্রথম পর্বে শ্লথতা একটু কম হলে ভাল হতো।